প্রশ্ন (২৯/১০৯) : ই'তিকাফ এর ফযীলত কি? রাসূলুল্লাহ (ছাঃ)-এর ই'তিকাফের পদ্ধতি কি ছিল?  -শহীদুল্লাহ  রসূলপুর, কামারখন্দ, সিরাজগঞ্জ।  উত্তর : ইতেকাফ তাকওয়া অর্জন করার বড় মাধ্যম। আল্লাহ বলেন, আর যতক্ষণ তোমরা ইতিকাফ অবস্থায় মসজিদ সমূহে অবস্থান কর ততক্ষণ পর্যন্ত স্ত্রীদের সাথে মেলামেশা কর না। এগুলো আল্লাহর সীমারেখা (বাক্বারাহ ১৮৭)। এতে লায়লাতুল ক্বদর অনুসন্ধানের সুযোগ হয়। রাসূলুল্লাহ (ছাঃ) নিয়মিত ই'তিকাফ করেছেন। তবে এ সম্পর্কে বিশেষ কোন ফযীলতের কথা ছহীহ হাদীছে পাওয়া যায় না। ই'তিকাফের পদ্ধতি হল, ২০ রামাযান আছরের পর অর্থাৎ ২১শের রাত হতে ইতিকাফ আরাম্ভ হবে (বুখারী হা/২০২৭)। প্রাকৃতিক প্রয়োজন ছাড়া ইতিকাফকারী বাড়ীতে প্রবেশ করতে পারে না (বুখারী হা/২০২৯)। নারীদের জন্য বাড়ীর পাশের জুম'আ মসজিদে ইতিকাফ করা ভাল (ফাতহুল বারী ২০৩৩ নং হাদীছের আলোচনা)।